השחקן אלעד משה תובע את המשטרה ב-200 אלף שקלים לאחר ששלושה שוטרים בלבוש אזרחי לקחו אותו בשבוע שעבר לחקירה ללא צו, אסרו עליו להתקשר לעו"ד ואז שחררו אותו ללא הסבר או אישום. המשטרה עדיין לא הגיבה
שלושה שוטרים בלבוש אזרחי הגיעו ביום חמישי האחרון, ה-4 ביוני, לביתו של השחקן אלעד משה בשכונת פלורנטין בתל אביב, ולקחו אותו לתחנת המשטרה הסמוכה ללא צו או חשד. לדבריהם, משה נחשד בהסתה בעקבות פרסומים בפייסבוק. 
"זה התחיל מדפיקות חזקות מאוד בדלת", סיפר משה בעמוד הפייסבוק שלו היום, בעודו מחלים מניתוח שעבר לפני מספר שבועות. "הסתכלתי בעינית וראיתי שלושה גברים".
"איך קוראים לך? שאל אחד הגברים, עניתי אלעד משה", הוא תיאר היום. "אתה חשוד בהסתה, לקח לי רגע להבין מה קורה, שאלתי מה עשיתי אך לא קיבלתי תשובה. אולי משהו במחשב? הציע אחד הבלשים.
"השלושה נכנסו לדירה למרות שאין צו, ביקשו לעשות חיפוש למרות שאין צו, ביקשו לקחת את המחשב שלי למרות שאין צו, וכל זאת עוד לפני שהציגו בפני תעודת שוטר. אה כן, וגם לקחו לי את הפלאפון כך שלצלם אי אפשר, והם על אזרחי כיאה לשוטרים במשימה חשאית ומסוכנת, בלי מצלמות גוף, בקיצור דאגו שלאירוע לא יהיה תיעוד".
השוטרים לא נתנו למשה לדבריו לצלצל לבת הזוג שלו ולא לעורך דין, בטענה שאם היה עושה זאת היה "חשד לשיבוש".
תגובת המשטרה לדברים עדיין לא הגיעה.
כששאל משה את השוטרים מדוע בכלל נכנסו לתוך ביתו, הציג לו לדבריו אחד מהם – לראשונה בכל המפגש – תעודת שוטר. משה שאל את השוטרים מה עשה וזכה לתשובה מה עשית בימים האחרונים?.
"מהר מאוד הם הודיעו לי שאני הולך איתם לתחנת המשטרה ברחוב סלמה לחקירה, לא הסכמתי כי לא היה ברשותם צו. הם אמרו לי אם תתנגד, נאלץ להפעיל כוח. עניתי שלא אתנגד כי אני מחלים מניתוח ואבוא איתם. מאותו רגע, השוטרים הדגישו לכל אורך הדרך שהם מתנהגים אלי יפה, ולא מפעילים כוח כי הם יודעים שאני ילד טוב, כאילו אני צריך להודות להם על שאינם מכים אותי".
לטענת משה, לא רק שהשוטרים הגיעו לביתו ללא מדים, גם לתחנת המשטרה הוא נלקח ברכב אזרחי. גם במהלך הנסיעה, לא אישרו לו השוטרים ליצור קשה עם בת זוגו או עורך דין.
"לא הפסקתי לחשוב על כך שהם אשכרה חטפו אותי", הוא אומר, "באו, לקחו אותי מהבית בלי שום מסמך. אף אחד לא יודע איפה אני. אחרי שממש התחננתי אליהם, הם נתנו לי את הטלפון. הם אישרו לי להחזיק אותו ביד אבל לא ליצור קשר עם אף אחד ולא לענות לשיחות". הטלפון של משה לא הפסיק לצלצל כי חבר חיכה לו באולפן הקלטות.
"באו, לקחו אותי מהבית בלי שום מסמך. אף אחד לא יודע איפה אני. אחרי שממש התחננתי אליהם, הם נתנו לי את הטלפון"
"השוטרים התחילו לשאול אותי למה אני כל כך שונא שוטרים ולמה אני כותב דברים בפייסבוק על המשטרה. רק אחרי שעה וחצי בתוך תחנת המשטרה, אישרו לי לדבר עם עורך דין. הם שמעו את השיחה שלנו, וכשעורך הדין אמר משהו על כך שאם יתנו לי אזהרה, אחד השוטרים חטף לי את הטלפון מהיד ואמר לעורך הדין שלי איזו אזהרה, הוא בכלל לא חשוד ולא נחקר באזהרה. זו עדות פתוחה. עורך הדין ענה לו: אבל אמרתם לו שהוא חשוד כשבאתם לקחת אותו מהבית, והשוטר השיב שזימנו אותי לעדות פתוחה".
לטענת משה, במהלך החקירה (או העדות הפתוחה), הציגה לו החוקרת מספר פוסטים שכתב בפייסבוק. בפוסט אחד כתב "שלחו אלי את סרטוני האלימות המשטרתית הכי קשוחים שאתם מכירים מישראל בבקשה".
בפרסום השני בפייסבוק, זה שבגינו נלקח מביתו לתחנת המשטרה, נכתב: "כל מה שצריך כדי להזיז כאן משהו זה לשכנע את השוטרים שהם עצמם קרבנות של מערכת שמחרבנת על האזרח ועליהם עוד יותר, זאת המציאות. אין אדם שנולד אלים ואין אדם שנולד גזען. יש פה מערכת שלמה שמכשירה עבדים במדים ונהנית לראות אותם מלכלכים את הידיים והופכים מאנשי חוק לפורעי חוק. לא סתם אחוז השוטרים האשכנזים שואף לאפס, אין שוטר שבא מבית מבוסס, רובם המוחלט היו זוכים לאותו יחס גזעני אם לא היו לובשי מדים. והם יודעים את זה".
בפוסט השלישי צירף משה צילום מסך של תקנות חירום הקורונה שהממשלה עמדה לדון בהארכתן וכתב "אם שוטר נכנס אליי הביתה בלי צו מילה שלי אני מאכיל אותו ולא קובה".
"לא שיתפתי פעולה בחקירה", הוא מספר, "עניתי שאינני משיב לשום שאלה עד שעורך הדין שלי יגיע. אז הם פשוט נתנו לי ללכת הביתה". כשחזר משה לביתו, שמע שאחד מחבריו הגיע לחפש אותו בביתו לאחר שניסה ליצור איתו קשר ללא הצלחה במשך השעתיים וחצי שעברו מרגע שהשוטרים הגיעו לשם.
היום הגיש אלעד משה כתב תביעה נזיקית נגד המשטרה על סך 200 אלף שקלים. לדבריו, התביעה הוגשה בעקבות לחץ וחרדות שהוא סובל מהן בשבוע האחרון ו"גם כדי שידעו שמי שישלוף אדם מביתו, שלא פשע ולו במעט, בטענה שהוא מסית, נטו כדי לחסל חשבונות עם מי שמבקר את המערכת (שהוכיחה באירוע את כל טענותי הקודמות) – אירוע מסוג זה לא יעבור בשתיקה".
המקרה של משה מצטרף לאירוע דומה שקרה לפאדי עלואן, שתיעד מעצר אלים של מבקשי מקלט שאירע מתחת לביתו, העביר את תיעוד של האירוע לכלי התקשורת והתראיין על אשר אירע. כשישה ימים לאחר האירוע, הגיעו שוטרים לביתו של עלואן בשעות הבוקר, לקחו אותו לחקירה ללא צו והשאירו ברשותם את המכשיר הסלולרי שלו מבלי שהיה ברשותם צו לתפוס את המכשיר.
פנינו למשטרת ישראל בשאלה מדוע הגיעו לביתו של משה שוטרים בלבוש אזרחי וללא צו. כאמור, תגובת המשטרה טרם התקבלה.


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







